open-index/open-wikipedia-markdown huggingface dataset:
Коф (буква)

**Коф** или **коп** е деветнаесетта буква од семитските абџади („азбуки“). Буквата се користи во хебрејскиот, арамејскиот, сирискиот, феникискиот и арапскиот јазик. Буквата се изговара како  /q/ или безвучна „к“.

## Арапски
Буквата на арапски се пишува како .

Кога се транслитерира се пишува на латиница како *q*, но може и со *ḳ*.

;Изговор
Според Сибавај, автор на првата граматика на арапски, буквата е безвучна. Како стандарден изговор во современиот арапски јазик се смета гласот  (безвучна к), а дијалектно се сретнуваат:

* : меѓу заедницата Друзе, магрепско-арапскиот, северномесопотамскиот, јеменскиот и заливскиот дијалект.
*: саудиски, заливски, либиски, рурален јордански, јужномесопотамски, јужноегипетски и сл.
*: саудиски 
*: египетски, левантски, алжирски, марокански
*: судански
* : палестински
* : ирачки и заливски (понекогаш)

## Хебрејски

Оваа буква во современиот хебрејски се изговара исто како и буквата каф, односно „к“.

## Кодирање

## Наводи

Категорија:Арамејско писмо
Категорија:Сириска азбука
Категорија:Феникиска азбука
Категорија:Хебрејска азбука
Категорија:Арапска азбука
Самех (буква)

**Самех** или **симкет** е петнаесетта буква од семитските абџади („азбуки“). Буквата се користи во хебрејскиот, арамејскиот, феникискиот и сирискиот јазик. Буквата се користи за пишување на гласот „с“ (/s/). Современиот арапски јазик не ја користи оваа буква, туку користи модификација на буквата шин за запишување на овој глас. Сепак во традиционалната арапска азбука ја имало оваа буква.

Феникиската самех била основа за создавање на грчака буква кси (Ξ, ξ).

## Хебрејски

Буквата се користи за пишување на гласот „с“ (/s/).

## Кодирање

## Наводи

Категорија:Арамејско писмо
Категорија:Хебрејска азбука
Категорија:Сириска азбука
Категорија:Феникиска азбука
Тав (буква)

**Тав** или **таф** е дваесет и втора и последна буква од семитските абџади („азбуки“). Буквата се користи во феникиски, арамејски, сириски, хебрејски и арапски јазик. Буквата се изговара како „т“ (/t/).

## Потекло
Се верува дека буквата потекнува од египетскиот хиероглиф што значи „бележник“ или „знак“ Z9

## Арапски
Буквата во арапскиот се пишува како ت и се чита „т“ (/t/).

## Хебрејски

Буквата се исговара како „т' ().

## Кодирање

## Наводи

Категорија:Феникиска азбука
Категорија:Сириска азбука
Категорија:Хебрејска азбука
Категорија:Арамејско писмо
Категорија:Арапска азбука
Бет (буква)

**Бет** или **Вет**, е втора буква од семитските абџади („азбуки“). Буквата се користи во феникискиот, арамејскиот, сирискиот, хебрејскиот и арапскиот јазик. Основанат звучна вредност на буквата е „б“ (/b/), а со додавање на точки се добива друга буква, односно „в“ (/v/) или „п“ (/p/).

Од оваа феникиска буква настанале грчката бета, латинската B и кирилските Б и В.

## Потекло
Името „бет“ е збор за „куќа“ на западносемитски и потекнува од египетскиот хиероглиф за „куќа“'  O1  .

## Арапски
Арапскиот ја пишува буквата како   .

Буквата се изговара „б“ (/b/).

## Хебрејски

Буквата во хебрејскиот се изговара како „б“ (/b/) ако има точка во неа. Ако нема точка тогаш таа се вика вет и се изговара „в“ (/v/).

## Сириски

## Кодирање

## Наводи

Категорија:Феникиска азбука
Категорија:Сириска азбука
Категорија:Арамејско писмо
Категорија:Хебрејска азбука
Категорија:Арапска азбука
Ламед (буква)

**Ламед** е дванаесетта буква од семитските абџади („азбуки“). Буквата се користи во арамејскиот, феникискиот, хебрејскиот, сирискиот и арапскиот јазик. Буквата се изговара како „л“ (/l/).

## Арапски
Буквата на арапски се пишува како ل:

Буквата се изговара како „л“ (/l/).

## Хебрејски

Буквата се изговара како „л“  ().

## Кодирање

## Поврзано
* Абџад

Категорија:Феникиска азбука
Категорија:Сириска азбука
Категорија:Арамејско писмо
Категорија:Хебрејска азбука
Категорија:Арапска азбука
Зајин (буква)

**Зајин** или **заин** е седма буква од семитските абџади („азбуки“).Буквата се користи во феникиски, арамејски, сириски, хебрејски и арапски јазик. Буквата се изговара како „з“ (/z/).

## Арапски
Буквата во арапскиот се пишува како ز:

Со додавање на точки од оваа буква се добила арапската буква ژ (ж):

## Хебрејски

Буквата се изговара како „з“ (/z/).  Со додавање на гереш (еден вид апостроф) се добива друга буква, односно буквата „ж“, која се користи за странски зборови: .

## Сириски
Во сирискиот буквата го означува гласот „з“.

## Кодирање

## Поврзано
*Абџад

Категорија:Феникиска азбука
Категорија:Сириска азбука
Категорија:Арамејско писмо
Категорија:Хебрејска азбука
Категорија:Арапска азбука
Вав (буква)

**Вав** или **уау** е шеста буква од семитските абџади („азбуки“). Буквата се користи во арамејскиот, феникискиот, хебрејскиот, сирискиот и арапскиот јазик. Буквата се изговара како „в“ (/v/) или како англиската /w/. Во одредени семитски јазици оваа буква се користи да се запишат и самогласки, како на пример „о“ или „у“.

## Арапски
Букваат во арапскиот се пишува како .

Основната звучна вредност на буквата е /w/.

## Хебрејски

### Изговор
Основната звучна вредност на буквата е /v/ или /w/ (хебрејскиот нема јасно прецизирано кога се изговара како /v/ a кога како /w/). Со додавање на точки, буквата добива функција на самогласка, односно:

## Сириски

Во сирискиот буквата се изговара како  [w], слично на англискиот еквивалент. Кога има точка над неа се изговара како  [o], а со точка под неа се изговара како [u].

## Кодирање

## Наводи

Категорија:Феникиска азбука
Категорија:Сириска азбука
Категорија:Арамејско писмо
Категорија:Хебрејска азбука
Категорија:Арапска азбука
Хет (буква)

**Хет** е осма буква од семитските абџади („азбуки“). Буквата се користи во феникиски, арамејски, сириски, хебрејски и арапски јазик. Буквата се изговара како тивка „х“ (/h/), нормална „х“ како во македонскиот (/х/) или пак силна  грлена „х“ (/χ/). Изговорот зависи од јазик до јазик.

## Арапски
Буквата на арапски се пишува како ح:

Буквата се изговара како слаба (призвучна) „х“  IPA: ~.

## Хебрејски

Буквата се изговара како буквата „х“ /x/ или малку потврдата (грлена) „х“ .
  
## Кодирање

## Поврзано
*Абџад

## Наводи

Категорија:Феникиска азбука
Категорија:Сириска азбука
Категорија:Хебрејска азбука
Категорија:Арамејско писмо
Категорија:Арапска азбука
Нусинерсен

**Нусинерсен** (INN), со заштитено име **Спинраза**, е лек кој се користи во третманот на спинална мускулна атрофија (СМА), ретко невромускулно нарушување. Во декември 2016 година, стана првиот одобрен лек за третман на ова заболување. Нусинерсенот во САД и ЕУ има ознака лек-сирак.

## Наводи

Категорија:Лекови
Џаст Рум Инаф

**Џаст Рум Инаф** (англиски: *Just Room Enough Island*) — најмалиот населен остров на светот. Се наоѓа во архипелагот Илјада Острови на територијата на САД. Ова е еден од 1800 острови на реката Сен Лорен која ги дели Њујорк и Онтарио. Има површина од околу 3.300 квадратни стапки, односно една тринаесетина акр.

Во 1950 година островот го купило семејството Сајзленд, кое потоа тука изградило куќа и му до дало името.   Островот има куќа, малечка плажа, дрво и грмушка.

Поради тоа што островот е малечок и интересен, во 2010 година Вашингтон Пост изјавил, "еден погрешен чекор и пливаш".

## Наводи

## Надворешни врски
*Just Room Enough Island: A Tiny Island With A Tree, A House, And Not Much Else - репортажа на англиски
*Снимка на YouTube
Термопили

**Термополите** (Старогрчки и Катаревуса грчки: , Демотика: Θερμοπύλες: „врели порти“) е место во Грција каде во античко време постоел тесен пат крај брегот. Името го добило поради врелите сулфурни извори. „Врелите порти“ се место на „врели извори“, кои за старогрчката митологија биле влезови во Адот".

Термопилите станале познати низ светот поради Битката која се случила на тоа место меѓу грчките (посебно Спартанците) и персиските сили. Ова е единственото место на копно каде може да се одвива сообраќај меѓу Локрида и Тесалија. Овој премин од север кон југ на источниот брег на Балканскиот Полуостров е неизбежен, па поради тоа, Термопили биле место на неколку битки.

Во античко време ова место се нарекувало „Малис“ според името на племето што живеело тука (), денес тоа е градот Ламија кај делтата на реката Сперхеј во Грција. Малијакскиот Залив е наречен според нив, исто така.

## Опис
На просторот доминира реката Сперхеј, и стрмните пошумени варовнички планини. Постојаните наноси од реката како и травертинските наноси од врелите извори довеле до промена на земјиштето во теот на последните неколку илјади години. Тлото на кое се водела познатата битка во 480 година п.н.е., денес е покриена со 20 метри земја. Брегот со текот на вековите се зголемил поради седиментните наноси. Нивото на заливот било значително повисоко, а реката Сперхеј била пократка. Најтесниот дел, каде што најверојатно се одвивала битката бил широк помалку од 100 метри.

Меѓу 480 г. п.н.е. и 21 век, брегот се проширил на места и до 9 километри.

На главниот автопат од источната страна денес се наоѓа споменик посветен на кралот на Спарта Леонид I, наспроти ридот на кој е изгравиран епитафот на Симонид за паднатите воини.

Врелите извори според кои овој премин го носи името, сè уште постојат во подножјето на ридот.

## Битки
### Грчко-персиски војни

Термопилите се главно познати по битката која се водела во 480 г. п.н.е., во која се бореле грчки и персиски војски. Во текот на трите дена од битката, значително побројната персиска војска го освоила теснецот, според Херодот, по цена од 20.000 персиски жртви.

### Трета света војна
Во 353 - 352 г. п.н.е. за време на Третата света војна, кој главно се одвивала меѓу силите на Амфиктиоската лига на чело со Теба, и подоцна Филип II Македонски, и Фокида. Војната била водена поради големите казни наметнати врз Фокијците во 357 г. п.н.е.  заради тоа што го обработувале светото земјиште. Фокијците одбиле да платат.

## Наводи

Категорија:Клисури во Грција
Мики Јевремовиќ

**Миодраг Јевремовиќ**, попознат како **Мики Јевремовиќ** (), (,  — , ) - српски и југословенски пејач на забавна музика.

## Кариера
Во 1960-тите и 1970-тите години бил многу популарен во бившата СФРЈ. Учествувал на тогашните фестивали: „Ваш шлагер на сезоната“ („Ваш шлагер сезоне“ (Сарајево)), „Белградска пролет“ („Београдско пролеће“), „Загрепски фестивал“ („Загребачки фестивал“), „Опатиски фестивал“ („Опатијски фестивал“) и „Сплитски фестивал“. Во 1990-тите години учествувал на летните фестивали во Црна Гора. Во 1975 и 1976 година настапил на фестивалот Скопје (Бела хризантема, А брегот нема крај), а во 1986 година настапил на фестивалот Макфест (Бакни ме, залуди ме).

Соработувал со многу композитори во земјата и странство ( Борис Бизетиќ, Микис Теодоракис и др.).

Во седумдесеттите години на XX век, покрај Ѓорѓе Марјановиќ и Радмила Караклајиќ, бил многу популарен во Советскиот Сојуз.

На 29 декември 2016 година доживеал мозочен удар. Наредните две недели бил во кома. Починал на 13 јануари 2017 година.

Погребан е во Алеја на заслужните граѓани на Новите гробишта во Белград.

## Шах
Покрај музиката, голема љубов му бил шахот, па учествувал на повеќе турнири во земјата и во странство. Најголем успех му бил реми со светскиот првак Анатолиј Карпов.

## Најпознати песни
* Мама 
* Пијам (Пијем)
* Осумнаесет жолти ружи (Осамнаест жутих ружа)
* Ако некогаш ја видиш Марија (Ако једном видиш Марију) 
* Со кого си кога времето е тажно (С ким си сада кад је тужно време) 
* Поетовата гитара (Песникова гитара)
* Гркинка (Гркиња)
* Лихнида, (препев од истоимената песна од Ефто Пупиновски)
* Нека точат старо вино (Нека точе старо вино)
* Црн куфер и гитара (Црни кофер и гитара)
* Нарцисите плачат, љубов моја (Нарциси плачу љубави)
* Црвено вино
* Што да му кажам (Шта да му кажем)
* Те губам (Губим те)
* Кога би знаел дека е сама (Кад бих знао да је сама)
* Мојот мал бел пес и јас (Мој мали бели пас и ја)
* Те сакам повеќе од музика (Волим те више од музике)
* Сама
* Музиката нека свири само за неа (Музика нек свира само за њу)

## Најпознати албуми
* Сакам само малку мир (Ја желим само мало мира) (Југотон 1973)
* Те губам (Губим те) (Југотон 1974)
* Црн кофер и гитара (Црни кофер и гитара) (Југотон 1977)
* Гркинка (Гркиња) (ПГП РТБ 1983)
* Јована (ПГП РТБ 1984)
* Ти си како скапоцен камен (Ти си као драги камен), Романела (ПГП РТБ 1985)

## Наводи

## Надворешни врски

* Певач Мики Јевремовић лакше повређен („Блиц“, 12. новембар 2011)
* Мики Јевремовић: Концерт за пола века каријере („Вечерње новости“, 5. новембар 2012)
* Од несуђеног машинца до машине за хитове („Вечерње новости“, 17 август 2013)
* Последњи Мохиканац („Вечерње новости”, 16јануари 2017)
* Јачи и од руске зиме („Вечерње новости”, 17јануари 2017)
* Преживео популарност („Вечерње новости”, 18јануари 2017)
* Моје боемске ноћи („Вечерње новости”, 19јануари 2017)

Категорија:Српски пејачи
Категорија:Српски музичари
Категорија:Југословенски пејачи
Категорија:Југословенски музичари
Категорија:Погребани во Алејата на заслужните граѓани на Новите гробишта (Белград)
Далет (буква)

**Далет** е четврта буква од семитските абџади („азбуки“). Буквата се користи во феникиски, арамејски, сириски, хебрејски и арапски јазик. Буквата се изговара како  „д“ (/d/).

## Арапски

Буквата се пишува како د:

Буквата се изговара како „д“ (/d/).

## Хебрејски

Буквата се изговара како „д“ (/d/).

## Сириски

Оваа буква се изговара како „д“ (/d/),  a ако се изговара меко (неакцентирано) тогаш се изговара како англиското „th“, односно /ð/.

## Кодирање

## Наводи

Категорија:Феникиска азбука
Категорија:Сириска азбука
Категорија:Хебрејска азбука
Категорија:Арамејско писмо
Категорија:Арапска азбука
Тет (буква)

**Тет** е деветта буква од семитските абџади („азбуки“). Буквата се користи во феникиски, арамејски, сириски, хебрејски и арапски јазик. Буквата се изговара како „т“ со призвук (/tˤ/) или обична „т“ (/t/).

## Арапски
Буквата се пишува како ط:

Буквата се изговара како , „т“ со призвук.

## Хебрејски

Стандардниот и општонародниот изговор на буквата е „т“ (/t/), исто како буквата тав. Сефардите и јеменските Евреи понекогаш ја изговараат со призвук, односно , исто како и во арапскиот.

## Кодирање

## Наводи

Категорија:Феникиска азбука
Категорија:Сириска азбука
Категорија:Хебрејска азбука
Категорија:Арамејско писмо
Категорија:Арапска азбука
Македонски полициски синдикат

**Македонскиот полициски синдикат** е претставничка синдикална организација на вработените во Министерството за внатрешни работи и Агенцијата за разузнавање. Претседател на МПС од 2017 година е Ацо Антовски.

## Историја
Година дена по осамостојувањето на Република Македонија, на 29 мај 1992 година е одржано основачкото собрание на синдикатот. Првичното име на синдикатот било „Независен синдикат на вработените во Министерството за внатрешни работи на Република Македонија“, но по барање на членовите истото се променило во денешното име.

На 28 декември 1994 година синдикатот е примен како рамноправен член во рамките на Сојузот на синдикатите на Македонија. Тој е првиот синдикат во независна Македонија кој се здобил со статус на претставнички синдикат.

## Надворешни врски
* Официјална мрежна страница

Категорија:Сојуз на синдикатите на Македонија‎
Каф (буква)

**Каф** е единаесетта буква од семитските абџади („азбуки“). Буквата се користи во феникиски, арамејски, сириски, хебрејски и арапски јазик. Буквата се изговара како „к“ (/k/), а во хебрејскиот се користи и за буквата „х“ (/х/).

## Арапски
Буквата се пишува как ك:

Буквата се изговара како „к“ (/k/).

## Хебрејски

Буквата има две форми, со и без точка. Ако буквата има точка тогаш таа се вика „каф“ и се изговара како „к“ (/k/). Ако буквата нема точка тогаш таа се вика „хаф“ и се изговара како тврда „х“ (/χ/). И за двете букви има други две букви од азбуката кои се изговараат исто, хет и коф. Буквите имаат малку поразлична форма ако се на крај од зборот.

;Крајни форми

## Кодирање

## Поврзано
* Абџад

Категорија:Феникиска азбука
Категорија:Сириска азбука
Категорија:Хебрејска азбука
Категорија:Арамејско писмо
Категорија:Арапска азбука
Хе (буква)

**Хе**  е петта буква  од семитските абџади („азбуки“). Буквата се користи во феникиски, арамејски, сириски, хебрејски и арапски јазик. Буквата се изговара како грлена безвучна „х“ (/ɦ/) или мека „х“ (/h/).

## Арапски
Буквата се пишува како ه:

Буквата се изговара како послаба „х“ [/h/], послаба од македонската „х“.

## Хебрејски

Буквата се изговара како безвучен грлен глас „х“ [/ɦ/] (како звук на издишка).

## Сириски

Буквата се изговара како послаба „х“ [/h/], послаба од македонската „х“.

## Кодирање

Категорија:Феникиска азбука
Категорија:Сириска азбука
Категорија:Хебрејска азбука
Категорија:Арамејско писмо
Категорија:Арапска азбука
Порекло

**Потекло** (на ) — српско генеалошко општество со седиште во Белград. Основана е на 1 октомври 2012 година. Во структурите на друштвото е формиран и Српски ДНК проект, водечки проект во областа на генетската генеалогија во Европа. Тој поттикнува соработка со научната заедница, а позната е во соработката со Етнографскиот институт САНУ, д-р Ивица Тодоровиќ и ДНК Центар за генетика.

## Надворешни врски
* О нама 
* Импресум 
* О српском ДНК пројекту  
* Y-ДНК предвиђач НЕВГЕН 

Категорија:Српска култура
Категорија:Родословие
Снег (роман на Орхан Памук)

**Снег** (турски: *Kar*) — роман на турскиот писател Орхан Памук од 2002 година. 

## Осврт кон романот
„Снег“ е еден од најпознатите романи на Памук, кој е позитивно оценет од страна на критиката. „Њујорк тајмс“ го опишал романот како „патување во длабочините на поделената, осмена и збунета турска душа, исполнета со надеж“, според „Сандеј телеграф“, во романот, авторот ги прикажува дилемите на современа Турција, како што се: колку е таа европска земја?; како може да се соочи со предизвикот на исламскиот фундаментализам?; како уметникот може да се носи со овие проблеми? Според „Њу стејтсмен“, „постојат епизоди во овој роман кои го осветлуваат судирот меѓу световниот и екстремниот исламски свет подобро од кое и да било друго непрозно дело“.

## Наводи

Категорија:Дела на Орхан Памук
Категорија:Турски романи
Категорија:Изданија на Магор
Категорија:Книги од 2002 година
Кал (книга)

**Кал** (италијански: *Fango*) — книга на италијанскиот писател Николо Аманити од 1996 година. 

## Содржина
„Кал“ е збирка составена од шест раскази и новелата, „Последната Нова година“.

## Осврт кон романот
Во збирката „Кал“ авторот ги обработува темите на љубовта, сексот и насилството. Во расказите се претставени сурови ликови кои живеат на маргините на општеството, успешни деловни луѓе кои во себе кријат мрачни тајни, убави девојки кои го користат своето тело за да напредуваат во општеството. Според „Обзервер“, во прозата на Аманити се мешаат ужасот и црната комедија, нудејќи калеидоскоп од филмски, восхитувачки слики. 

## Наводи

Категорија:Дела на Николо Аманити
Категорија:Изданија на Магор
Категорија:Книги од 1996 година
Смислата на животот (книга)

**Смислата на животот: Многу краток вовед** (англиски: *The Meaning of Life: A Very Short Introduction*) — книга на философот Тери Иглтон од 2007 година. 

## Содржина
„Смислата на животот“ дава преглед на идеите на некои од најзначајните мислители и писатели во историјата, како што се: Маркс, Шопенхауер, Шекспир, Сартр, Бекет итн. Во неа, авторот дава сериозна, но истовремено и забавна, анализа на прашањето за смислата на животот. Притоа, Иглтон тврди дека ако нашиот живот воопшто има некаква смисла, таа произлегува од желбата на луѓето да ја создадат, а не од нејзината зададеност. Тој смета дека смислата на животот не постои сама по себе, туку се создава со живеење на животот на одреден начин - преку неговата длабочина, квалитет, разноликост и интензитет. 

## Наводи

Категорија:Дела на Тери Иглтон
Категорија:Изданија на Магор
Категорија:Книги од 2007 година
Горноџумајска Котлина

**Горноџумајска Котлина**, служб. **Благоевградска Котлина** (; до 5 мај 1950 г. **) — котлина во Пиринска Македонија, во поречието на реката Струма.

## Физички одлики
Котловината е длабоко налегната по раседните линии меѓу планините Рила на исток и Влаина на запад. На север чрез Кочериновската Клисура на Струма се поврзува со јужниот дел на Дупничката Котлина (Бобошевско Поле), а на југ преку Орановската Клисура — со Симитлиската Котлина. Најголемата должина на котлината во правец север-југ изнесува 8&nbsp;км, а ширината ѝ е 4&nbsp;км. Зафаќа површина од . Средната надморска височина изнесува 350&nbsp;м.

## Геологија
Котлината е образувана во текот на плиоценот со потонувањето на раседите. Дното ѝ е покриено со насложно-собирни наноси, а пограничните делови се плиоценски и водотечни наслаги. Голем дел од котлината е зафатен со разлеаниот наносен конус на реката Горноџумајска Бистрица. Во подрачјето на Горна Џумаја извираат минерални води со температура од  и проточност од околу 100 м3/сек.

## Клима
Климата е умереноконтинентална со средоземно влијание. Средната годишна температура изнесува  (Г. Џумаја), средната јануарска е , а средна јулска е . Средните годишни врнежи изнесуваат 517&nbsp;мм.

## Хидрографија
Котлината се одводнува од реката Струма и долните теченија на нејзините притоки Горноџумајска Бистрица (лева) и Логодашка Река (десна). Почвите се претежно циметни шумски и наносни, кои заедно со поволните климатски услови го овозможуваат одгледувањето на тутун, зеленчук, овошје, лозја и развитокот на сточарството.

## Населени места
Во котлината има еден град и седум села:
* Горна Џумаја (буг. Благоевград)
* Ајдарово (буг. Изгрев)
* Бело Поле
* Делијазмино (буг. Зелендол)
* Крџево (буг. Б’лгарчево)
* Моштанец
* Покровник
* Хасарлак (буг. Рилци)

## Сообраќај
Од север кон југ, во потег од 8,7&nbsp;км минува дел од првокласниот пат бр.&nbsp;1 од Државната патна мрежа Видин – Софија – ГП „Кулата“.

Од исток кон запад, од Горна Џумаја до с.&nbsp;Делијазмино, во потег од 3,8 км минува дел од третокласниот пат бр.&nbsp;106 од Државната патна мрежа Горна Џумаја – ГП „Логодаж“ („Станке Лисичково“).

Напоредно на првокласниот пат проаѓа и дел од трасата железничката линија Софија – Горна Џумаја – Кулата.

## Поврзано
* Неврокопска Котлина
* Светиврачко-петричка Котлина

## Наводи

* Енциклопедия България, том 1, Издателство на БАН, София, 2011, стр. 282.
* Мичев, Н и Ц. Михайлов, И. Вапцаров и Св. Кираджиев, Географски речник на България, София 1980 г., стр. 49 – 50. http://alba-books.com/alba-books/index.php?route=product/product&product_id=7581 

## Надворешни врски
* Лист од карта К-34-71 , Размер: 1:100 000.
* Лист од карта К-34-83 , Размер: 1:100 000.

Категорија:Географија на Пиринска Македонија
Категорија:Котлини во Бугарија
Котлина
Џемс Бонд (орнитолог)

**Џејмс Бонд** (4 јануари 1900 – 14 февруари 1989) бил еден од водечките американски орнитолози, експерт за птиците од Карибите. Неговото име било присвоено од страна на писателот Јан Флеминг за неговиот измислен британски шпион со истото име.

## Животопис
Бонд е роден на 4 јануари 1900 година во Филаделфија, Пенсилванија, како син на Маргарет Ривс (Тајсон) и Френсис Едвард Бонд. Неговиот интерес за историја на природата бил поттикнат од експедицијата што неговиот татко ја презел во 1911 година до делтата во Ориноко. Бонд прво се школувал во училиштето „Свети Павле“ во Конкорд, Њу Хемпшир, но по смртта на неговата мајка, тој се преселил со неговиот татко во Англија, во 1914 година. Таму тој учел во училиштето „Хароу“ и подоцна во Тринити колеџот во Кембриџ, кој го завршил во 1922 година, и каде бил единствениот Американец член на „Пит Клубот“. По дипломирањето тој се преселил назад во САД и три години работел во банкарска фирма во Филаделфија. Поради интересот за природната историја се откажал од работата, и прифатил место во експедиција на Амазон која била организирана од страна на Академијата за природни науки од универзитетот Дрексел. Потоа, тој работел како орнитолог во Академијата за природни науки во тој град, каде станал куратор на орнитологија. Тој бил експерт за карипските птици и напишал книга на тема: „Птиците од Западна Индија“, првпат објавена во 1936 година.

Бонд ја добил наградата „Масгрејв“ на Институтот Јамајка во 1952 година; медаљата „Брустер“ во 1954 година; и наградата „Лиди“ во 1975 година. Починал во болница во Филаделфија на возраст од 89 години.

## Наводи

## Користена литература
* 
* 
* 
* 

## Надворешни врски
* 

Категорија:Родени во 1900 година
Категорија:Починати во 1989 година
Firmicutes

**Firmicutes** е големо бактериско колено кое вклучува голем број видови со Грам-позитивна структура на клеточениот ѕид. Многу ретко, како кај родовите *[[Megasphaera]]*, *[[Pectinatus]]*, *[[Selenomonas]]* и *[[Zymophilus]]*, надворешната мембрана на клеточниот ѕид е порозна, што резултира со Грам-негативно обојување. Коленото, во прилог на карактеричниот клеточен ѕид, се истакнува и по ниската содржина на азотните бази гванин и цитозин во нивната ДНК. Во ова колено спаѓаат бактерии со огромно значење за индустријата, медицината и земјоделството, на пример, стрептококите, стафилококите, бактериите на млечно-киселинското вриење, хемолитичките бактерии и клостридиите. Оваа група бактерии сочинува најголем дел од човековата цревна микрофлора.

## Класификација
Коленото е поделено на пет класи, со тоа што некои автори во него ја додаваат и групата на бактерии без клеточен ѕид (Mycoplasma, Mollicutes). Во ова колено спаѓаат повеќе од 270 родови, од кои најзначајни се:
; класа Bacilli
: род  *[[Aerococcus]]*
: род  *[[Bacillus]]*
: род  *[[Carnobacterium]]*
: род  *[[Ентерококи|Enterococcus]]*
: род  *[[Lactobacillus]]*
: род  *[[Lactococcus]]*
: род  *[[Leuconostoc]]*
: род  *[[Listeria]]*
: род  *[[Oenococcus]]*
: род  *[[Pediococcus]]*
: род  *[[Sporolactobacillus]]*
: род  *[[Стафилококи|Staphylococcus]]*
: род  ''Streptococcus''
: род  *[[Tetragenococcus]]*
: род  *[[Vagococcus]]*
: род  *[[Weissella]]*
: 
; класа Clostridia
: род  *[[Acetobacterium]]*
: род  *[[Клостридии|Clostridium]]*
: род  *[[Eubacterium]]*
: род  *[[Хелиобактерии|Heliobacterium]]*
: род  *[[Heliospirillum]]*
: род  *[[Megasphaera]]*
: род  *[[Pectinatus]]*
: род  *[[Selenomonas]]*
: род  *[[Zymophilus]]*
: род  *[[Sporomusa]]*
: 
; класа Erysipelotrichia
: род  *[[Erysipelothrix]]*

## Наводи


Категорија:Бактерии
Категорија:Грампозитивни бактерии
Категорија:Микробиологија
Категорија:Бактериологија
Денис Суарес

**Денис Суарес Фернандес **(роден на 6 јануари 1994 година) — шпански професионален фудбалер кој игра како централен играч од средниот ред за Барселона.

## Клупска кариера

### Рани години
Роден е во Салседа де Каселас, Понтеверда, Галисија, Суарес започнал да игра младински фудбал во својата земја, за Порињо Индустријал и Селта Виго.

### Манчестер Сити

### Барселона

### Севиља (позајмен)

### Виљареал

### Повраток во Барселона

Категорија:Родени во 1994 година
Категорија:Фудбалери на ФК Барселона
Категорија:Живи луѓе
Категорија:Фудбалери на ФК Манчестер Сити
Категорија:Фудбалери на ФК Севиља
Категорија:Шпански фудбалери
Категорија:Фудбалери на ФК Виљареал
Вирџил ван Дајк

**Вирџил ван Дајк** (роден на 8 јули 1991 година) — холандски професионален фудбалер кој игра како центарален одбранбен играч во Премиер Лигата за фудбалскиот клуб Ливерпул и репрезентацијата на Холандија.

По почетокот на својата кариера со Гронинген, тој се преселил во Селтик во 2013 година, каде што ја освоил шкотската Премиер лига и бил именуван во шкотскиот премиер лигашки тим на годината во двете негови сезони. Исто така тој го освоил и шкотскиот Лига Куп во втората сезона. Во септември 2015 година, тој се преселил во тимот на Саутхемтон. По одлични две и пол сезони, тој се приклучил на Ливерпул на 1 јануари 2018 година.

Ван Дајк го направил своето репрезентативно деби за Холандија во 2015 година.

## Наводи

Категорија:Родени во 1991 година
Категорија:Фудбалски централни дефанзивци
Категорија:Холандски фудбалери
Категорија:Холанѓани со Суринамско потекло
Категорија:Фудбалери на ФК Селтик
Категорија:Фудбалери на ФК Саутхемптон
Категорија:Фудбалери на ФК Ливерпул
Категорија:Живи луѓе
Категорија:Фудбалери од Премиер Лига
Лазарат

**Лазарат** (на ) — село во областа Ѓирокастро во јужна Албанија.

## Географија

## Историја

## Демографија

## Култура

## Личности

## Наводи

## Наводи

## Надворешни врски

Категорија:Села во Албанија
Ултрамарин (роман)

**„Ултрамарин“** — роман на српскиот писател Милета Продановиќ од 2011 година. Во 2015 година, романот бил објавен на македонски јазик од страна на издавачката куќа „Магор“.

## Содржина
„Ултрамарин“ е роман за смртта на таткото и начинот на којшто авторот се соочува со неа. Раскажувачот ги разгледува и пакува предметите оставени во сликарското студио на својот татко и тоа иницира долги сеќавања за случките од нивниот заеднички живот, а особено за патувањата низ Италија.

## Осврт кон романот
„Ултрамарин“ е роман за созревањето со уметноста и преку уметноста. Насловот на делото има неколку симболични значења: ултрамаринот е омилената боја во сликите на таткото, тоа е бојата на морето за време на нивното патување на Средоземјето, но и боја што има амбивалентни метафизички конотации. Романот се одликува со интеракција меѓу текстот и визуелните уметности - фотографии и колажи - кои во романот не играат улога на илустрации, туку се автономни елементи на текстот.

## Наводи

Категорија:Дела на Милета Продановиќ
Категорија:Изданија на Магор
Категорија:Српски романи
Категорија:Книги од 2011 година
Дон Жуан (Хандке)

**Дон Жуан: Неговата сопствена верзија** (германски: *Don Juan: (erzählt von ihm selbst)*)  — новела на австрискиот писател Петер Хандке од 2004 година.

## Содржина
Во „Дон Жуан“ приказната ја раскажува анонимниот раскажувач чија самотија еден ден ја нарушува Дон Жуан. Потоа следува опис на еротските авантури на Дон Жуан кои покажуваат дека тој, всушност, повеќе е освојуван отколку што самиот освојува.

## Осврт кон романот
Новелата претставува моќна приказна за односите меѓу еротското и суровото, за љубовното чувство што постои само додека е копнеж. Со умешно прикажување на суптилните нијанси во меѓучовечките односи, Хандке ја открива повеќеслојноста на сексуалноста при што го користи познатиот културолошки лик за да даде остар коментар на многу аспекти од современиот живот.

## Наводи

Категорија:Дела на Петер Хандке
Категорија:Изданија на Магор
Категорија:Новели
Категорија:Книги од 2004 година
Музеј на илегалните работилници за време на НОВ

**Музеј на илегалните работилници за време на НОВ** — меморијален музеј во Скопје, единствен од ваков вид во Македонија. Музејот вусшност претставува илегална партизанска оружарница од времето на Втората светска војна, во која посетителите преку екрани и таблети можат да видат како се правело оружјето за време на Народноослободителната борба во Скопје. Во работилницата која се наоѓала во семејната куќа на електромеханичарот Серафим Видовски од 1941 до 1944 година тајно се изработувало оружје и мини за партизаните од Првиот скопски партизански одред. Во 1981 година оваа работилница била пренаменета во Меморијален музеј на илегалните работилници за изработка на оружје во Скопје за време на НОВ, но со години не бил отворен за посетители оти немало услови за негова работа. Куќата е урната, но визбата е автентично зачувана, и се наоѓа на истото место во зградата на Стопанска банка. Поставката во просторот е реализирана пред неговото отворање, на 12 ноември 1981 година. 

## Историја
Во услови на окупација и полициски режим, во непосредна близина на кејот на Вардар и зградата на Митрополијата, на улицата Пајкова број 2, била формирана првата илегална работилница во градот. Задачата за формирањето и организирањето на работилницата им била доверена на Илија Јакимовски – Илчо, Роберт Гајдик и Бранислав Шикиќ, а тие задачата му ја довериле на електромеханичарот Серафим Видовски, кој имал работилница во дворот на својата куќа. Оваа скромна работилница прераснала во јадро на создавање на новата историја на градот и еден од симболите за отпорот на населението против окупаторот и неговиот терор. Оваа куќа и скромната работилница го дочекале ослободувањетo на Македонија и опстанале сè до 1965 година, но со новиот урбанистички план и изградбата на Стопанска банка во комплексот на културните институции куќата и работилницата биле урнати. Овој објект во 1981 година е пренаменет во Меморијален музеј на илегалните работилници за изработка на оружје во Скопје за време на НОВ (1941-1944) и како нем потсетник за хероите и борците што пожртвувано се бореле и вршеле диверзантски акции врз надмоќниот фашистички окупатор за да ја ослободат нашата татковина. 

Музејот повторно е отворен на 4 јануари 2018 година, односно симболично на ден кога пред точно 75 години, по долго физичко измачување во Обласната полициска управа во Скопје и без судски процес, биле убиени народните херои Страшо Пинџур и Мирче Ацев.

Музејот е отворен од вторник до петок од 10 до 18 часот со дежурен кустос и бесплатен влез.

## Наводи

## Надворешни врски
Сведоштво за илегалната работилница на Серафим Видовски на Јутјуб

Категорија:Музеи во Скопје
Јован Јовановиќ - Пижон

мини|Извештај на Јован Јовановиќ Пижон во врска со неприменувањето на латинската азбука во арнаутските училишта. (Скопје, 3 февруари 1910)
**Јован Јовановиќ – Пижон** (Белград, 3 септември 1869 — Охрид, 20 јуни 1939) бил српски дипломат, политичар, министер и писател.

## Животопис
[мини|лево|Јован Јовановиќ Пижон и претседателот на владата [Никола Пашиќ, за време на Првата светска војна]]
Се родил во Белград во 1869 година, каде завршил основно училиште и гимназија, како и право во 1891 година. Меѓу 1899 и 1903 година бил писар во српскиот конзулат во Цариград, писар во Министерството на финансии и секретар во Министерството за надворешни работи на Кралството Србија. Во 1907 година работел во Атина и ја вршел должноста конзул во Цетиње. Заедно со Светислав Симиќ бил еден од најзаслужните државни службеници за помагање на организацијата на српското четничко движење во Македонија. Од 1909 до 1911 година раководел со српскиот конзулат во Скопје, а во 1911 година станал началник на одделение на Миситерството за надворешни работи и во 1912 година, министер на тоа министерство. Од 1912 до 1914 година бил претставник во Виена, во 1915-1916 година во Лондон и во 1929 година во Вашингтон. Се пензионирал во 1920 година, кога ја основал Земјоделската партија. Починал во Охрид, во 1939 година.

Цел живот бил активен дописник за српските списанија и писател. Во „Српскиот книжевен гласник“ пишувал под псевдонимот **Инострани**. Автор е на делото „Јужна Србија од крајот на 18 век до ослободувањето“.

Неговиот „Дневник (1896-1920)“ бил објавен во 2015 година.

## Наводи

## Надворешни врски

* Јован М. Јовановиќ Пижон
* „Вечерни новости“, 24 февруари 2016)

Категорија:Луѓе од Белград
Категорија:Српски дипломати
Категорија:Српски политичари
Категорија:Српска пропаганда во Македонија
Категорија:Починати во Охрид
Категорија:Апсолвенти на Парискиот универзитет
Категорија:Апсолвенти на Белградскиот универзитет
Категорија:Српски мемоаристи
Категорија:Родени во 1869 година
Црква „Св. Илија“ - Горна Бошава

**Свети Илија** — главна селска црква во селото Горна Бошава, сместена на височинка над селото.

## Историја

Изградбата на црквата е започната пред околу десетина години. Камен-темелникот е поставен и осветен од тогашниот администратор на Повардарската епархија г. Тимотеј.

## Галерија


Податотека:Црква „Св. Илија“ - Горна Бошава 3.jpg|Апсидата на црквата
Податотека:Црква „Св. Илија“ - Горна Бошава 4.jpg|Споредниот влез во црквата
Податотека:Црква „Св. Илија“ - Горна Бошава 5.jpg|Влезот во црквата
Податотека:Црква „Св. Илија“ - Горна Бошава.jpg|Поглед на црквата


## Поврзано
* Горна Бошава
* Повардарска епархија
* Кавадаречко архијерејско намесништво
* Ваташка парохија

## Наводи

## Надворешни врски

Категорија:Горна Бошава
Горна Бошава
Григориј Перелман

**Григориј Јаковлевич Перелман** (, 13 јуни 1966) — руски математичар. Перелман имал значителни придонеси во римановата геометрија и геометриската топологија.

Во 1994 година, Перелман ја докажал теоремата „Душа“ во областа на диференцијалната геометрија. Во 2003 ја докажал (потврдена во 2006) хипотезата на Турстон. Со ова, следствено, била решена и пункаровата хипотеза.

Во август 2006, на Перелман му бил доделен филдсовиот медал за „*неговите придонеси во геометријата и неговиот револуционерен увид во аналитичката и геометриската структура на [[Ричиев проток|протокот на Ричи]]“*, но тој ја одбил наградата изјавувајќи „*Јас не сум заинтересиран за пари и слава и не сакам да бидам ставен на излог како животно во зоолошка градина.*“ На 22 декември 2006 година, научното списание „*[[Наука (списание)|Наука]]*“, го означило доказот за пункаровата хипотеза на Перелман како научно „*достигнување на годината*“, прво такво признание во областа на математиката.

На 18 март 2010 година, било најавено дека Перелман го постигнал критериумот за добивање на првата награда за милениумски проблем на математичкиот институт Клеј поради решението на пункаровата хипотеза. На 1 јули 2010 година, тој ја одбил наградата во вредност од 1 милион долари, велејќи дека одлуката на одборот на математичкиот институт Клеј не била фер и дека неговото решение на пункаровата хипотеза не било поголемо од она на Ричард Хамилтон, математичарот кој бил пионер на протокот на Ричи со цел решавање на пункаровата хипотеза. Перелман исто така ја одбил престижната награда на европското математичко друштво.

## Наводи

Категорија:Родени во 1966 година
Категорија:Живи луѓе
Категорија:Луѓе од Санкт Петербург
Категорија:Руски Евреи
Категорија:Математичари од 20 век
Категорија:Носители на Филдсовиот медал
Категорија:Руски математичари
Категорија:Советски математичари
Категорија:Тополози
Категорија:Советски Евреи
Категорија:Апсолвенти на Санктпетербуршкиот државен универзитет
Душко Гочевски

**Душко Гочевски**  (,  – , ) — македонски бранител, армиски резервист и учесник во воениот конфликт во Македонија во 2001 година. Загинува на 18 февруари 2002 година кај месноста Карпалак, на автопатот Скопје - Тетово, откако намерно е прегазен од кола.

## Животопис
### Живот, војната 2001 година и смрт

Душко Гочевски е роден во 1962 година во Велес. Душко е татко на две малолетни деца Борче Гочевски и Стојче Гочевски. Тој од почетокот на воениот конфликт 2001 година бил резервист во АРМ. Загинува на 16 февруари 2002 година кај месноста Карпалак, близу селото Бојане. Според министерството за одбрана, несреќата се случила на делот од автопатот Скопје - Тетово во реонот на селото Бојане, Општина Сарај. Воениот обврзник Гочевски околу 19:30 часот ги известил војниците на пријавницата дека ќе го напушти реонот на својата единица, со цел да замине во Велес, за што веднаш биле информирани старешините на единицата.

Капетанот и поручникот од единицата по доаѓањето на пријавницата почнале да го разубедуваат воениот обврзник Гочевски да отстапи од намерата да ја напушти единицата, но во еден момент од разговорот Гочевски избегал од местото на разговорот, го преминал автопатот и на коловозот, кој води од Тетово кон Скопје, ги подигнал рацете со намера да го стопира возилото, марка „ауди“, кое во тој момент со голема брзина доаѓало од правецот на Тетово. Возилото удрило во воениот обврзник Гочевски, го отфрлило десетина метри на асфалтот и, не запирајќи, продолжило во правец на Скопје. Како последица од овој удар, воениот обврзник Гочевски е усмртен на местото на настанот.

Погребан е на гробиштата во Велес. Душко Гочевски посмртно е одликуван со медал за храброст од Претседателот на Р Македонија.

## Наводи

Категорија:Луѓе од Велес
Категорија:Македонски бранители
Ретроним

**Ретроним** – нов збор или израз создаден за да се означи стар предмет или мисла чие првично име почнало да се користи за нешто друго, или кое повеќе не е единствено.

Создавањето на ретроним генерално е последица на напредокот на технологијата.

## Историја на зборот
Зборот „ретроним“ е неологизам што го создал Франк Манкиевич во 1980 година, а го популаризирал Вилијам Сафир во Њујорк тајмс магазин.

## Примери на ретроними

Често кога некое дело добива продолжение кое дели дел од неговиот оригинален наслов (на пример, дополнет со број 2), оригиналното дело го добива бројот 1 иако истиот не постоел при неговото создавање.

На ист начин, кога некоја компанија развие варијанта на некој производ, името на оригиналниот производ може да стане име на серијата.

## Примери на ретронимски придавки
* акустичен: ги означува музичките неелектрични инструменти кои немаат потреба од засилувач (акустична гитара).
* аналоген: ги означува недигиталните системи (аналоген часовник, аналоген запис).

## Поврзано
* Застареница
* Преведеница
* Стопеница
* Новотвореница

Категорија:Лексикологија
Категорија:Неологизми
Категорија:Видови зборови
Категорија:Зборови што ги нема во ТРМЈ
Кирил и Методиј - 100 денари (кована пара)

**Кирил и Методиј** — кована пара за колекционерски цели на Народната банка на Република Македонија чија номинална вредност е 100 денари. Одлуката за издавање на парата била донесена на третата седница на Советот на Народната банка на Република Македонија одржана на 27 март 2014 година, а истата била промовирана на 1 август истата година. Цената на апоенот во стандардно пакување изнесува 3.450 денари додека во претставително пакување цената е 3.800 денари. Оваа кована пара е дел од серијата на ковани пари „Икони на светци“.

## Опис
### Лице
Во средината на лицето од парата е претставен манастирот „Свети Наум“ во Охрид, а над него седум светци, и тоа светите Кирил и Методиј заедно со нивните пет ученици, а исто така помеѓу нив се ставени натписи „Ag 925“ претставувајќи го видот на металот со кој е изработена парата и „31.1 g“, тежината на парата. Во горниот дел од левата страна е прикажан апоенот кој е во износ од 100 денари и е претставена годината на издавање, 2014, додека на десната страна стои Грбот на Република Македонија. Во долниот дел со кирилично писмо на македонски јазик е испишан натпис „Република Македонија“.

### Опачина
Главната содржина на опачината е портрет од Свети Кирил и Свети Методиј, а над нив се претставени нивните имиња во сребрен натпис „Св. Методиј“ на левата страна и „Св. Кирил“ на десната страна со кирилско писмо на македонски јазик. Периметарот на опачината е затворен со украсни црти во златна боја.

## Поврзано
* Свети Кирил и Методиј

## Наводи

## Надворешни врски
* Кована пара за колекционерски цели: „КИРИЛ И МЕТОДИЈ“ - 100 денари — НБРМ

Категорија:Ковани пари за колекционерски цели на НБРМ
Лав (кована пара од 2014 година)

**Лав** — кована пара за колекционерски цели на Народната банка на Република Македонија, дел од серијата за ковани пари „Хороскопски знаци“. Нејзината номинална вредност е 10 денари, а цената 2.700 денари. Одлуката за издавање на парата била донесена на третата седница на Советот на Народната банка на Република Македонија одржана на 27 март 2014 година, а истата била промовирана на 1 август истата година.

## Опис
### Лице
Во средината на лицето од парата е прикажана украсна композиција како симбол на времето, врз основа на Сонцето, Месечината и ѕвездите коишто го опкружуваат песочниот часовник. Сонцето е насликано со злато на вметнато, сино, тркалезно кобалтно стакленце. Од околу е прикажан Грбот на Република Македонија, симболите на осумте планети од Сончевиот Систем, натписите: „Република Македонија“ и „10 денари“ на македонски јазик, како и годината на издавање „2014“ и ознаката „Ag925“.

### Опачина
На опачината од парата е прикажан профил на глава на соѕвездие кое му одговара на хороскопскиот знак Лав, насликано на вметнато кобалтно стакленце и опкружено со украс, сребрена круна со симболот на хороскопскиот знак „Лав“ во злато и името хороскопскиот знак на латински јазик „*Leo*“.

## Поврзано
* Лав (соѕвездие)
* Лав (хороскопски знак)

## Наводи

## Надворешни врски
* Кована пара за колекционерски цели: „ЛАВ“ — НБРМ

Категорија:Ковани пари за колекционерски цели на НБРМ
Лав (појаснување)

Терминот **Лав** може да се однесува на:

* Лав — една од четирите големи мачки од родот Panthera, и член на семејството Felidae
* Лав (кована пара) — кована пара за колекционерски цели на Народната банка на Република Македонија
* Лав (соѕвездие) — едно од соѕвездијата на зодијакот.
* Лав (хороскопски знак) — хороскопски знак за оние коишто се родени помеѓу 23 јули и 22 август
Кирил и Методиј (појаснување)

Терминот **Кирил и Методиј** може да се однесува на:

* Св. Кирил и Методиј — браќа мисионери на христијанството помеѓу Словените
* Кирил и Методиј - 100 денари (кована пара) — кована пара за колекционерски цели со номинална вредност од 100 денари
* Кирил и Методиј - 1.000 денари (кована пара) — кована пара за колекционерски цели со номинална вредност од 1,000 денари
Вера, Надеж, Љубов и мајка им Софија - 100 денари (кована пара)

**Вера, Надеж, Љубов и мајка им Софија** — кована пара за колекционерски цели на Народната банка на Република Македонија, дел од серијата за ковани пари „Хороскопски знаци“. Нејзината номинална вредност е 100 денари, а цената 3.800 денари. Одлуката за издавање на парата била донесена во 2014 година.

## Опис
### Лице
На лицето, во средишниот дел на монетата се прикажани слики на Света Вера (со крст), Света Надеж (со сидро) и Света Љубов (со деца) во златна боја. Под трите светици е прикажана слика на црквата „Св. Трофим“ (Есшо, Алзас, Франција), каде што се чуваат моштите на Света Софија. Во горниот дел од монетата е прикажан Грбот на Република Македонија и натписите „100 денари“ и „2017“. Во долниот дел од монетата е прикажан натписот „Република Македонија“ (на македонски јазик), како и ознаката („Аg 925“) и тежината на монетата („31.1g“).

### Опачина
На опачината на монетата е претставена дигитално-печатена слика на трите светици - Света Вера, Света Надеж и Света Љубов, претставени како млади девојки. Зад трите светици е прикажана слика од нивната мајка Света Софија (прикажана во релјеф). Имињата на сите светици се исковани на руски јазик, а по должината на работ на монетата е претставен украс.

## Поврзано
* Света Софија

## Наводи

Категорија:Ковани пари за колекционерски цели на НБРМ
Бик (појаснување)

Поимот **Бик** може да се однесува на:

* Бик — воѕрасен непроменет (односно, некастриран) машки вид на говедо;
* Бик (хороскопски знак) — хороскопски знак што го носат оние коишто се родени помеѓу 20 април и 20 мај; 
* Бик (соѕвездие) - едно од соѕвездијата на зодијакот;
* Бик (кована пара од 2015 година) — кована пара за колекционерски цели со номинална вредност од 10 денари; и
* Бик (кована пара од 2018 година) — кована пара за колекционерски цели со номинална вредност од 100 денари.
Близнаци (кована пара од 2015 година)

**Близнаци** — кована пара за колекционерски цели за колекционерски цели на Народната банка на Република Македонија чија номинална вредност е 10 денари. Одлуката за издавање на парата била донесена на третата седница на Советот на Народната банка на Република Македонија одржана на 26 март 2015 година. Цената на апоенот во изнесува 2.700 денари. Оваа кована пара е дел од серијата на ковани пари „Хороскопски знаци“.

## Опис
### Лице
На лицето од парата е прикажана украсна композиција како симбол на времето, врз основа на Сонцето, Месечината и ѕвездите коишто го опкружуваат песочниот часовник. Сонцето е насликано со злато на вметнато, сино, тркалезно кобалтно стакленце. Прикажан е грбот на Република Македонија, симболите на осумте планети од Сончевиот Систем, натписите: „Република Македонија“ и „10 денари“ на македонски јазик, како и годината на издавање „2015“ и ознаката „Ag925“.

### Опачина
На опачината од парата, на левата страна е претставена слика на близнаци кои во рацете држат дел од Млечниот Пат. На десната страна на реверсот е вметнато тркалезно кобалтно стакленце на кое е насликано соѕвездието на хороскопскиот знак Близнаци. На долниот дел е претставен симболот на хороскопскиот знак „Близнаци“ и името на овој знак на латински јазик. Целата композиција е опкружена со графички украс, по должината на периметарот. Одредени елементи на релјефот се насликани со злато..

## Поврзано
* Близнаци (соѕвездие)
* Близнаци (хороскопски знак)

## Наводи

## Надворешни врски
* Кована пара за колекционерски цели: „БЛИЗНАЦИ“ — НБРМ

Категорија:Ковани пари за колекционерски цели на НБРМ
Ковани пари за колекционерски цели на Народната банка на Република Македонија

**Ковани пари за колекционерски цели на Народната банка на Република Македонија** — ковани пари за колекционерски цели издадени од Народната банка на Република Македонија. Во продолжение е направен преглед на сите ковани пари коишто досега се издадени, поделени по серии на коишто припаѓаат и една збирка со името „Триптих“, а покрај нив се наведени слики со приказ на лицето и опачината од парите и дадени се информации за нивната номинална вредност и годината на издавање.

## Серии
### Хороскопски знаци

### Икони на светци

### Православни светци

### Ден на Ангел

### Икони на Пресвета Богородица

### Мајка Тереза

## Триптих

## Други ковани пари

## Јубилејни монети

## Поврзано
* Македонски денар

## Надворешни врски
* Ковани пари за колекционерски цели — НБРМ